title: A Tanács (EU) 2019/1121 határozata (2019. június 25.) az Európai Unió és a Vietnami Szocialista Köztársaság közötti szabadkereskedelmi megállapodásnak az Európai Unió nevében történő aláírásáról

text:
                  2.7.2019

                  HU

                  Az Európai Unió Hivatalos Lapja

                  L 177/1

         A TANÁCS (EU) 2019/1121 HATÁROZATA
         (2019. június 25.)
         az Európai Unió és a Vietnami Szocialista Köztársaság közötti szabadkereskedelmi megállapodásnak az Európai Unió nevében történő aláírásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkének (1) bekezdésére, 100. cikkének (2) bekezdésére és 207. cikke (4) bekezdésének első albekezdésére, összefüggésben 218. cikke (5) bekezdésével,
         tekintettel az Európai Bizottság javaslatára,
         mivel:

                     (1)

                     2007. április 23-án a Tanács felhatalmazta a Bizottságot, hogy tárgyalásokat kezdjen a Délkelet-ázsiai Nemzetek Szövetsége (ASEAN) tagállamaival egy szabadkereskedelmi megállapodásról. A felhatalmazás megnyitotta az utat a kétoldalú tárgyalások előtt.

                     (2)

                     2009. december 22-én a Tanács felhatalmazta a Bizottságot, hogy kétoldalú szabadkereskedelmi tárgyalásokat folytasson az ASEAN egyes tagállamaival. 2012 júniusában a Bizottság szabadkereskedelmi megállapodásra irányuló kétoldalú tárgyalásokat indított Vietnammal, amelyeket a meglévő tárgyalási irányelvekkel összhangban kellett lefolytatni.

                     (3)

                     Az Európai Unió és a Vietnami Szocialista Köztársaság közötti szabadkereskedelmi megállapodásra (a továbbiakban: a megállapodás) irányuló tárgyalások lezárultak.

                     (4)

                     A megállapodást – figyelemmel annak egy későbbi időpontban való megkötésére – az Unió nevében alá kell írni,

               ELFOGADTA EZT A HATÁROZATOT:

            1. cikk
            A Tanács jóváhagyja az Európai Unió és a Vietnami Szocialista Köztársaság közötti szabadkereskedelmi megállapodás (a továbbiakban: a megállapodás) az Unió nevében történő aláírását, figyelemmel az említett megállapodás (1) megkötésére.

            2. cikk
            A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t.

            3. cikk
            Ez a határozat az elfogadásának napján lép hatályba.

            Kelt Luxembourgban, 2019. június 25-én.

                  a Tanács részéről

                  az elnök

               A. ANTON

            (1)  A megállapodás szövegét a megkötéséről szóló határozattal együtt hirdetik ki.


title: A Tanács (EU) 2019/1191 határozata (2019. július 8.) az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról (04 03 01 03. költségvetési sor – A munkavállalók szabad mozgása, valamint a szociális biztonsági rendszerek és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolása) (EGT-vonatkozású szöveg.)

text:
                  12.7.2019

                  HU

                  Az Európai Unió Hivatalos Lapja

                  L 187/33

         A TANÁCS (EU) 2019/1191 HATÁROZATA
         (2019. július 8.)
         az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról (04 03 01 03. költségvetési sor – A munkavállalók szabad mozgása, valamint a szociális biztonsági rendszerek és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolása)
         (EGT-vonatkozású szöveg)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 46. és 48. cikkére, összefüggésben annak 218. cikke (9) bekezdésével,
         tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
         tekintettel az Európai Bizottság javaslatára,
         mivel:

                     (1)

                     Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén hatályba lépett.

                     (2)

                     Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

                     (3)

                     Az EGT-megállapodás 31. jegyzőkönyve egyes, a négy alapszabadságon kívül eső területeken folytatott együttműködésre vonatkozó különös rendelkezéseket tartalmaz.

                     (4)

                     Helyénvaló folytatni az EGT-megállapodás Szerződő Felei közötti együttműködést az Európai Unió általános költségvetéséből finanszírozott azon uniós fellépések tekintetében, amelyek a munkavállalók szabad mozgásához, valamint a szociális biztonsági rendszerek és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolásához kapcsolódnak.

                     (5)

                     Az EGT-megállapodás 31. jegyzőkönyvét ezért módosítani kell annak érdekében, hogy e kiterjesztett együttműködés 2019. január 1-jei kezdettel lehetővé váljon.

                     (6)

                     Ezért az EGT Vegyes Bizottságban az Unió által képviselendő álláspontnak a csatolt határozattervezeten kell alapulnia,

               ELFOGADTA EZT A HATÁROZATOT:

            1. cikk
            Az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatban az Unió által képviselendő álláspont az EGT Vegyes Bizottság határozatának az e határozathoz csatolt tervezetén alapul.

            2. cikk
            Ez a határozat az elfogadásának napján lép hatályba.

            Kelt Brüsszelben, 2019. július 8-án.

                  a Tanács részéről

                  az elnök

               A.-K. PEKONEN

            (1)  HL L 305., 1994.11.30., 6. o.

            (2)  HL L 1., 1994.1.3., 3. o.

            TERVEZET
            AZ EGT VEGYES BIZOTTSÁG …/2019 HATÁROZATA
            (…)
            az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
            AZ EGT VEGYES BIZOTTSÁG,
            tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
            mivel:

                        (1)

                        Helyénvaló folytatni az EGT-megállapodás Szerződő Felei közötti együttműködést az Európai Unió általános költségvetéséből finanszírozott azon uniós fellépések tekintetében, amelyek a munkavállalók szabad mozgásához, valamint a szociális biztonsági rendszerek és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolásához kapcsolódnak.

                        (2)

                        Az EGT-megállapodás 31. jegyzőkönyvét ezért módosítani kell annak érdekében, hogy e kiterjesztett együttműködés 2019. január 1-jei kezdettel lehetővé váljon,

                  ELFOGADTA EZT A HATÁROZATOT:

               1. cikk
               Az EGT-megállapodás 31. jegyzőkönyve 5. cikkének (5) és (13) bekezdésében az „és 2018-as” szövegrész helyébe a „, 2018-as és 2019-es” szövegrész lép.

               2. cikk
               Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*1).
               Ezt a határozatot 2019. január 1-jétől kell alkalmazni.

               3. cikk
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben,

                     az EGT Vegyes Bizottság részéről

                     az elnök

                     az EGT Vegyes Bizottság titkárai

               (*1)  Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács (EU) 2019/1215 határozata (2019. július 15.) a Régiók Bizottságának a Belga Királyság által javasolt három tagja és három póttagja kinevezéséről

text:
                  18.7.2019

                  HU

                  Az Európai Unió Hivatalos Lapja

                  L 192/24

         A TANÁCS (EU) 2019/1215 HATÁROZATA
         (2019. július 15.)
         a Régiók Bizottságának a Belga Királyság által javasolt három tagja és három póttagja kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 305. cikkére,
         tekintettel a belga kormány javaslatára,
         mivel:

                     (1)

                     A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2017. november 6-án a Tanács (EU) 2017/1999 határozata (4) értelmében Jean-François ISTASSE-t Marc HENDRICKX váltotta fel tagként, Marc HENDRICKX-et pedig Jan VAN ESBROECK váltotta fel póttagként.

                     (2)

                     A Régiók Bizottsága három tagjának helye megüresedett, miután lejárt az a mandátum, amelynek alapján Marc HENDRICKX-et (Lid van het Vlaams Parlement), Karim VAN OVERMEIRE-t (Vlaams Volksvertegenwoordiger) és Jan DURNEZ-t (Vlaams Volksvertegenwoordiger) tagnak javasolták.

                     (3)

                     A Régiók Bizottsága három póttagjának helye megüresedett, miután lejárt az a mandátum, amelynek alapján Jan VAN ESBROECK-ot (Lid van het Vlaams Parlement), Rik DAEMS-t (Vlaams Volksvertegenwoordiger) és Wouter VAN BESIEN-t (Vlaams Volksvertegenwoordiger) póttagnak javasolták,

               ELFOGADTA EZT A HATÁROZATOT:

            1. cikk
            A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

                        a.

                        tagként:

                                    —

                                    Marc HENDRICKX, gemeenteraadslid Mechelen (mandátumváltozás),

                                    —

                                    Karim VAN OVERMEIRE, gemeenteraadslid Aalst (mandátumváltozás),

                                    —

                                    Jan DURNEZ, co-voorzitter van de EGTS West-Vlaanderen / Flandre-Dunkerque-Côte d'O (mandátumváltozás),

                              és

                        b.

                        póttagként:

                                    —

                                    Jan VAN ESBROECK, gemeenteraadslid Kalmthout (mandátumváltozás),

                                    —

                                    Rik DAEMS gemeenteraadslid Leuven (mandátumváltozás),

                                    —

                                    Wouter VAN BESIEN, gemeenteraadslid Antwerpen (mandátumváltozás).

            2. cikk
            Ez a határozat az elfogadásának napján lép hatályba.

            Kelt Brüsszelben, 2019. július 15-én.

                  a Tanács részéről

                  az elnök

               J. LEPPÄ

            (1)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

            (2)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

            (3)  A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

            (4)  A Tanács (EU) 2017/1999 határozata (2017. november 6.) a Régiók Bizottságának a Belga Királyság által javasolt egy tagja és két póttagja kinevezéséről (HL L 289., 2017.11.8., 8. o.).


title: A Politikai és Biztonsági Bizottság (KKBP) 2019/1245 határozata (2019. július 18.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2019/373 határozat hatályon kívül helyezéséről (ATALANTA/2/2019)

text:
                  22.7.2019

                  HU

                  Az Európai Unió Hivatalos Lapja

                  L 194/2

         A POLITIKAI ÉS BIZTONSÁGI BIZOTTSÁG (KKBP) 2019/1245 HATÁROZATA
         (2019. július 18.)
         a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2019/373 határozat hatályon kívül helyezéséről (ATALANTA/2/2019)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikke (1) bekezdésére,
         mivel:

                     (1)

                     A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB) arra, hogy meghozza a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez az EU-erők parancsnokának (a továbbiakban: az EU-erők parancsnoka) kinevezésére vonatkozó döntéseket.

                     (2)

                     A PBB 2019. március 5-én elfogadta a (KKBP) 2019/373 határozatot (2), amellyel Ricardo A. HERNÁNDEZ ellentengernagyot nevezte ki az EU-erők parancsnokává.

                     (3)

                     Az EU műveleti parancsnoka azt javasolta, hogy 2019. július 23-i hatállyal Armando Paolo SIMI ellentengernagyot nevezzék ki az EU-erők új parancsnokává.

                     (4)

                     Az Európai Unió Katonai Bizottsága 2019. június 24-én támogatta az említett ajánlást.

                     (5)

                     A (KKBP) 2019/373 határozatot ezért hatályon kívül kell helyezni.

                     (6)

                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,

               ELFOGADTA EZT A HATÁROZATOT:

            1. cikk
            A Politikai és Biztonsági Bizottság 2019. július 23-i hatállyal Armando Paolo SIMI ellentengernagyot nevezi ki az EU-erők parancsnokává a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta).

            2. cikk
            A (KKBP) 2019/373 határozat hatályát veszti.

            3. cikk
            Ez a határozat 2019. július 23-án lép hatályba.

            Kelt Brüsszelben, 2019. július 18-án.

                  a Politikai és Biztonsági Bizottság részéről

                  az elnök

               S. FROM-EMMESBERGER

            (1)  HL L 301., 2008.11.12., 33. o.

            (2)  A Politikai és Biztonsági Bizottság (KKBP) 2019/373 határozata (2019. március 5.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2018/925 határozat hatályon kívül helyezéséről (ATALANTA/1/2019) (HL L 68., 2019.3.8., 7. o.).